Madalen Bro-C'hall (1443-1495) - Wikipedia\nMadalen Bro-C'hall (1443-1495)\nUr pennad Madalen Bro-C'hall zo ivez.\nLadislao V ha Madalen Valois\nMadalen Bro-C'hall (1443-1495), pe Madalen Valois, ganet e Teurgn d'an 1 a viz Kerzu 1443, ha marvet en Iruña d'an 21 a viz Genver 1495 a oa ur briñsez c'hall, merc'h d'ar roue gall Charlez VII, roue Bro-C'hall, ha da Vari Anjev. C'hoar e oa da Loeiz XI.\nPrometet e oa bet he dorn da Ladislas an Dalif, eus an Tiegezh Habsburg, roue Hungaria, Kroatia, ha Bohemia, ha dug Aostria, met mervel a reas ar roue yaouank e 1457 (gant al leukemia, hervez a ouzer hiziv), hag eñ 17 vloaz, a-raok kaout amzer da zimeziñ. Ret e voe klask ur pried all dezhi.\nE 1461 e Saint-Jean-d'Angély e timezas da Gaston Fois (1444 - 1470), priñs Viana, mab da Gaston IV, kont Fois ha Beskont Bearn, ha da Éléonore Ire d'Aragon, rouanez Navarra.\nFrañsez Febus (1466 - 1483), roue Navarra\nKatelin Navarra (1470 - 1517), rouanez Navarra, dimezet en 1484 da Jean III d'Albret (1469 - 1516).\nHe gwaz a varvas en 1470, he zad-kaer en 1472, he mamm-gaer en 1479, hag he mab a oa pennhêr. Madalen a voe rejantez en anv he mab, a varvas en 1483 da 17 vloaz, ha goude en anv he merc'h betek 1494.\nAdtapet diwar « https://br.wikipedia.org/w/index.php?title=Madalen_Bro-C%27hall_(1443-1495)&oldid=1956618 »\nKemmoù diwezhañ degaset d'ar bajenn-mañ d'an 15 C'hwe 2022, da 10:21.


Embannet : D'al/ar Meurzh 23 a viz Here 2007\nEmbannet : D'al/ar Gwener 17 a viz Meurzh 2006\nEmbannet : D'al/ar Yaou 19 a viz Genver 2006\nEnezenn al lavar Erik Orsenna " Amañ edo, diflach war he gwele, ar frazennig anavezet mat, anavezet betek re : Me a 'z kar.\nPevar ger treut ha glaslivet, distronk. A-boan ma teue ar seizh lizherenn da spis war gwenn al liñselioù.\nHañvalout a reas din e vousc'hoarzhe ar frazennig ouzhimp.\nHañvalout a reas din e komze ouzhimp :\n— Skuizh on un tammig. Evit doare e 'm eus labouret re. Ret eo din ehanañ.\n— Alo, alo, Me-a 'z-kar, a eilgerias an Aotrou Herri, da anavezout a ran. Abaoe m' out bet ganet. Kreñv out. Un nebeut devezhioù diskuizhañ hag e vi war vale en-dro.\nKen strafuilhet ha me oa an Aotrou Herri.\nBepred hag atav e lavar an holl "me a 'z kar". Soñj 'c'h eus a 'r marc'had ? Ret eo teurel evezh ouzh ar gerioù. Arabat o azlavarout taer ha taer. Nag o arverañ a-hed hag a-dreuz, an eil re evit ar re all, en ur zornañ gevier. Mod all ez a teuc'h ar gerioù. Hag a-wechoù eo re ziwezhat evit o saveteiñ."\nSKRID KINNIG ERIK ORSENNA\nNe c'hell ket va c'harantez evit Breizh bezañ disrannet diouzh va santad a enezad.\nDiv wech enezad.\nEnezad a Vriad, bep hañv. Ar mor tro-dro a gelenne din an disparti hag an huñvre.\nEnezad a 'm yezh. Ha me galleger bihan, e veze komzet forzh brezhoneg en dro din. Brezhoneg ha spagnoleg, a-drugarez da 'm zad kozh. Hag an div yezh-se a hañvale din bezañ bedoù ec'honoc'h ha gwiroc'h eget va hini, digoroc'h d'al luskadoù bras ha d'ar skeudoù.\nAlese marteze e teuas abred kenan din angerzh ar c'hramadeg. Hañvalout a rae din (hañvalout a ra din atav) e kehent an holl c'hramadegoù dindan zouar, dindan ar gerioù. Eus ar voneg divent-se e tarzh ar yezhoù, a-youl an douaroniezhoù. En hevelep doare ma vez ganet an holl sonerezhioù eus ar sonlen.\nAnat al laouen ez on, hag anat al lorc'h a zo ennon, e teurvezfe Preder embann va c'hevellenn vihan.\nMesket eo atav va galleg din gant dour mor. Keniterv kompez 'ar brezhoneg neuze 'ta… Erik Orsenna\nHentet gant ar barzh ha boemer an Aotrou Herri e kantre al lenner war diriad strobinellus Kêr ar Gerioù a-gevret gant Janedig, an danevellerez, dek vloaz, hag he breur henañ Tomaz, pevarzek vloaz.\nEr gêr-se eo dezrevellet en un doare skañv ar c'hramadeg hag ar vuhez a blijadur o deus ar gerioù : emdreuzwiskañ, emlivañ ha dimeziñ a reont.\nbrezhoneg gant : Laorañs Motrot dourlivadurioù gant : Bigre ! talbenn orin : La grammaire est une chanson douce © Editions Stock 2001\nment : 144 p., 15,5 x 22 cm ISBN : 2-901 383-63-7\nEmbannet : D'al/ar Gwener 22 a viz Here 2004\nGeriadur ar Verdeadurezh e div yezh : galleg, brezhoneg\nGeriadur ar Verdeadurezh zo frouezh un imbourc'h stroll kaset e–doug un ugent bloavezh dindan renerezh daou verdead. Ar c'hendalc'h eo d'al labour sevenet gant an diaraogerion a daolas diazezoù brezhoneg ar mor, Loeiz ANDOUARD da gentañ penn.\nNe verdeer ket e 2004 evel ma raed pemont vloaz 'zo : strivet ez eus bet da zastum el levr ar gerioù hag an troiennoù arbennik o tennañ d'an holl arvezioù eus buhez an dud a vor hiziv, o terc'hel kont eus an araokadennoù c'hoarvezet er skiantoù klasel evel an hinouriezh pe ar voroniezh ha, kent pep tra, en diskiblezhioù nevez ez eo kimiezh an dafarennoù ha dedalvez-adur an elektronik d'an emgefren ha d'ar c'hehentiñ.\nE pep yezh, muioc'h c'hoazh en ur yezh war ziorren evel ar brezhoneg, eo an arverañ a bourchas d'ar gerioù o buhez dre zispakañ diwarno durc'h-adurioù ster nevez, fiñvus bepred. Ur roll sec'h a c'herioù distag ne oufe reiñ nemet poentoù loc'hañ. E Geriadur ar Verdeadurezh, emañ an darn vuiañ eus an enmonedoù skoueraet gant arroudoù troet diwar skridoù an arbenn-igourion. Dre se eo spi an aozerion bezañ kinniget, e stumm troiennoù ha frazennoù, un egin eus lavar arnevez ar mor en hon yezh.\nAl levr, 510 p., 15,8 x 21,7 cm\nBetek an 30 Here 2004 e vo asantet d'ur priz rakpren\nDa zont er-maez e Du 2004 :\nEmbannet : D'al/ar Meurzh 05 a viz Eost 2003\nPajenn 3 eus 3


Goral Himalaya - Wikipedia\nGenad : Naemorhedus\nGoral Himalaya (Naemorhedus goral) a zo ur bronneg daskirier hag a vev e Pakistan, India, Nepal, Tibet, Bhoutan, Sina, ha, marteze, Myanmar.\nUr geotdebrer krenn e vent eo goral Himalaya, etre 80 ha 130 cm e gorf, 60-80 cm ouzh an draen, ha 25-30 kg a bouez ennañ. Kerniel lemm 15 cm, stouet war an a-dreñv, zo gant ar par koulz ha gant ar barez. Gell pe gris eo e vlevenn verr, gant ur roudenn deñvaloc'h war e gein hag un tarch sklaer war e c'houzoug.\nBevañ a ra war-dro 15 vloaz.\nAr par pennañ eo an hini nemetañ a c'hell parañ gant holl barezed ar strollad. En em gannañ a ra ar pared en ur glask gloazañ kostez o enebour gant o c'herniel. Ar gouennañ a c'hoarvez e miz Du ha miz Kerzu. Goude un dougen 6 miz e vez ganet ar menn nemetañ en nevez-amzer pa eo strujus ar vro. Dizonet e vez ar menn d'an oad a 4-5 miz. Ar par ne gemer ket perzh e sevel ar menned dre ma chom gant ar strollad nemet da vare ar gouennañ.\nOberiant eo dreist-holl abred diouzh beure hag e fin an deiz. Goude bezañ bet o peuriñ e tiskuizh ar goral e mougevioù.\nPa vez goloet an douar gant erc'h e ra ar goral gant e voj evit diskoachañ boued kentoc'h eget gant e bavioù.\nPreizhet e vez gant loupard an erc'h, liñs Eurazia, ar bleiz gris, chas gouez hag an den (evit e gig, e c'hloan hag e groc'hen). E wad a vez priziet e medisinerezh ar reter.\nAdtapet diwar « https://br.wikipedia.org/w/index.php?title=Goral_Himalaya&oldid=1928329 »\nLoened an Himalaya\nKemmoù diwezhañ degaset d'ar bajenn-mañ d'an 2 Gen 2022, da 18:59.


plijadur - Wikeriadur\nSavet diwar ar bennrann plij, eus plijout, hag an dibenn-ger -adur (a zo gourel a-hend-all).\nplijadur /pliˈʒɑːdyr/ benel : ar blijadur; liester: plijadurioù\nbezañ plijadur (oc'h ober un dra)\nPlijadur zo bet!\nEstreget ar pezh a vez plijadur oc'h ober a ranker da ober. [...]. — (Yann-Vari Perrot, E-tal ar poull, C'HOARIVA BREZHONEK, Pemp pezh-c'hoari berr, Skridoù Breizh, 1944, p. 44.)\nbezañ plijadur ober un dra (ur blijadur eo ober)\nbezañ ur blijadur (da un den) ober un dra\nUr blijadur e oa din ho klevout o kanañ.\nUr blijadur eo din ho kwelet. Brezhoneg ar Skorv 106\nbezañ en e blijadur, ober udb en e blijadur,\nMe n'on ket o vont da zimeziñ c'hoazh : me n'on ket skuizh em flijadur. — (Jules Gros, Le trésor du breton parlé Deuxième Partie, 1970, p. 419.)\nbezañ war-lerc'h e blijadur : klask e blijadur\nkaout plijadur, un tamm plijadur, kalz a blijadur (oc'h ober un dra)\nkavout e blijadur en un dra: kaout plijadur gant un dra\nAn den zo krouet evit al labour : ennañ eo e kav e blijadur... BUSE 404\nkemer plijadur (gant un dra, oc'h ober un dra)\nPlijadur a gemeran gant nebeud a dra.\nNi a gemer plijadur gand netra. — (Jules Gros, Le trésor du breton parlé Deuxième Partie, 1970, p. 419.)\nklask e blijadur : na ober van ouzh netra nemet e blijadur\nSeul-vui ma klask an ene e blijadur e-touez ar grouadurien, ha seul nebeutoc’h a blijadur en deve gant Doue. BUSE 666\nober plijadur da un den\nGrit plijadur din.\nMa ra plijadur dezhañ, din-me ne ra ket displijadur. — (Jules Gros, Le trésor du breton parlé Deuxième Partie, 1970, p. 419.)\nMes ar pezh a ouzon, hag un dra hag a ra plijadur din, eo soñjal e tremeno hiviziken hor moereb ur vuhez eürus war an douar. — (Jakez Riou, An Ti Satanazet, Skridoù Breizh, 1944, p. 15.)\nober un dra evit plijadur den pe zen:\nAr vogedenn c'hwek a sav evit plijadur an dud hag an aeled. — (Sant Frañsez a Sal, troet gant Jelvestr Seveno, En Nor ag er Vuhé Devot, Gwened, 1917, p. 11.)\nober un dra bennak evit ar blijadur : evit netra, hep bezañ paeet\nbevañ hervez e blijadur\nober un dra bennak gant plijadur\nober un dra bennak en e blijadur\nFañch hag Erwan a vije neuze o vale en o flijadur gant ar priñsezed, ha ne diskouezent kaout keuz ebet d'o breur yaouank. — (Fañch an Uhel, Kontadennoù ar Bobl/1, Al Liamm, 1984, p. 22.)\nober un dra bennak war e blijadur\nskrijal gant ar blijadur\nbezañ (azezet, astennet, beuzet) en e blijadur, en e bemp plijadur warn-ugent\nAmañ, bremañ, ez on em flijadur . — (Jules Gros, Le trésor du breton parlé Deuxième Partie, 1970, p. 419.)\nAmañ e oas azezet ez pemp plijadur . — (Jules Gros, Le trésor du breton parlé Deuxième Partie, 1970, p. 419.)\nen em reiñ d'ar plijadurioù : d'ar vuhez diroll\nskuizhañ en e blijadur: kaout c'hoant da vevañ en un doare all\nNe skuizhan ket em flijadur\nna badout gant ar blijadur : kaout plijadur vras\nNe baden ket gant ar blijadur war an draezhenn frank, e-kreiz an avel yac'h, hag e reden diarc'hen, troñset ma bragoù ganin, da soubañ ma zreid en dour. — (Yeun ar Gow, E Skeud Tour Bras Sant Jermen, eil emb. Al Liamm, 1978, p. 125.)\ne-barzh troiennoù hetiñ\nAdtapet diwar « https://br.wiktionary.org/w/index.php?title=plijadur&oldid=291416 »\nKemmoù diwezhañ degaset d'ar bajenn-mañ d'an 10 Kzu 2019, da 14:19.


(Adkaset eus Bonaparte)\nNapoleone Buonaparte, pe impalaer Napoleon Iañ (ganet d'ar 15 a viz Eost 1769 en Aiacciu, Korsika ha aet d'an anaon d'ar 5 a viz Mae 1821 e Santez-Helena), a oa ur jeneral, un dispac'her hag impalaer ar c'hallaoued.\nEus un tiegezh kors e teu Buonaparte, newazh e engouestlas en arme c'hall e-pad an Dispac'h gall. Du-hont e tiskouezas e ampartiz milourel dispar. Ar vrezeliadenn en Italia hag en Egipt en deus graet e vrud da-vat. An degouezh-mañ a roas dezhoñ an digarez kemer galloud ar vro en ur ober taol-stad an 18 a viz ar Vrumenn (9 a viz Du 1799) ha mont da vout koñsul. Adal 1799 betek 1804 e oa-eñ rener e-touesk ar gonsuled e-pad ar c'hentañ Republik c'hall ha kenderc'hel a reas bezañ e penn ar vro betek 1814 evel impalaer ar c'hallaoued o staliañ ur renad diktaturiezhel.\nDre veur a adreizh evel da skouer krouadenn ar Code civil ("kod keodedel") en deus diazezet framm melestradurel Bro-c'hall a vo miret betek hiziv an deiz hag en devoa ur pezh-mell levezon war broioù all Europa. Adal 1805 e teuas da vout Roue Italia hag etre 1806 ha 1813 e oa anvet "Diwaller kengevread ar Roen" hag en devoa lakaet kerent ha tud nes war kadorioù ar monarkiezhioù estren. Goude divodadur Impalaeriezh santel roman german e oa ur gudenn vras dezhañ gouzout penaos aozañ ha frammañ holl Europa ar C'hreiz. Soñjal a rae unvaniñ Europa a-bezh en ur stad kreñv met un harz a-bouez en devoa kejet gant bro-Spagn da gentañ, bro-Alamagn ha bro-Rusia dreist-holl.\nAr vrezeliadenn a-enep ar Rusiz a oa ur gwalleur du dezhañ hag e arme. Krogiñ a reas un diskar dezhañ da neuze gant Brezeliadenn alaman 1813 (anvet eo "Brezeliadenn dieubidigezh" gant an Alamaned) hag e echuas gant faezhidigezh Buonaparte hag e zistaolidigezh. Goude ur prantad amzer o chom e Elba e tistroas da Vro-C'hall evit Ren ar C'hant Devezh betek ma tegouezhas emgann Waterloo a echuas e ren e 1815 hag e voe kaset da Santez-Helena evit peurest e vuhez-pad gant ar Saozon. Milionoù a Europeiz a varvas abalamour d'e vrezelioù.\nGoude e varv e voe savet mojenn an « den meur » gant politikourien ha skrivagnerien dreist-holl. Ul luskad politikel awenet gantañ a zo e Bro-C'hall zoken : ar bonapartouriezh.\n6 Goude e varv\n6.1 Tud levezonet gantañ pe anvet diwarnañ\n6.3 Buonaparte el lennegezh\nBet e oa an tad o stourm gant Pasquale Paoli.Met pa voe diskaret ar Republik kors e Ponte-Novo d'an 9 a viz Mae 1769 ha pa voe aet Paoli d'an harlu da Vro-Saoz ez eas a-du gant ar C'hallaoued. Peste dor lez d'ar gouarnour gall, kont Marbeuf, a orin breizhat, evit sachañ digantañ kargoù, dre ma oa an dud o kreskiñ buan en ti, ha bihan gounit an douaroù. Hervez an teodoù fall eo ar gouarnour a vije bet tad naturel Napoleone.\nGallekaet e voe an holl anvioù-se da c'houde, evit abegoù politikel pe sevenadurel, pe dre ma ne blijent d'ar merc'hed(Daveoù a vank).\nNapoleone Buonaparte war varc'h, kuitaet gantañ Moskva e penn e arme e 1812, livet gant Jean-Louis-Ernest Meissonier.\nRen ar C'hoñsul a bado betek an 28 a viz ar Bleuñv bloavezh XII (18 a viz Mae 1804), deiziad fin ar Republik c'hall ha disklêriadur ar c'hentañ impalaeriezh.\nImpalaeriezh C'hall Kentañ a vez graet eus ar renad-nevez-se. Kalz iriennoù a oa savet evit muntrañ Bonapart. Ur splet e oa evitañ evit staliañ ur renad impalaerel diwar skouer Henroma..\nTud levezonet gantañ pe anvet diwarnañAozañ\nar marichal Mic'hail Toukhatchevski, marichal soviedel lesanvet « ar Bonapart ruz », enullet gant Stalin e 1937 e-pad ar Spurjadennoù Bras,\nawenet ha bamet zoken e oa Adolf Hitler gant an impalaer hag e « oberenn », da skouer ar brefeded. Pa'z eas da Bariz d'an 23 a viz Even 1940 e voe un dudi dezhañ gwelout e gwir ar gêr muiañ-karet. Mont a reas d'an "Invalides" da stouiñ ha prederiañ dirak bez Buonaparte e-pad hir a vunutennoù. Disklêriañ a reas goude e voe « brasañ ha kaerañ koulz e vuhez ». Divizout a reas ur prantad goude, e miz Kerzu 1940, lakaat relegoù mab an impalaer, an « Aiglon », treuzlec'hiet eus Vienna da Bariz evit lidañ 100 bloaz advroadur bez an tad da Vro-C'hall,\nkopiet en deus Jean-Bedel Bokassa lid-sakradurezh Napoleone Buonaparte evit e sakradurezh dezhañ evel impalaer e 1977 e Bangui, kêr-benn ar Republik Kreizafrikan. Paeet e voe al lid cheuc'h-se gant Bro-C'hall ,\nAbdul Razak Baginda, ur c'huzulier politikel estlammer da Napoleon Bonaparte, zo bet e kreiz un afer trafikerezh armoù etre Malaysia ha Bro-C'hall : afer Altantuyaa.\nAr skrivagner ha diplomat italian Kurt Suckert (1898-1957) en doa dibabet e anv-pluenn Curzio Malaparte ("eus an tu fall") evel un troatad-fri da anv-tiegezh an diktatour gall, peogwir e dalv Buonaparte kement hag "eus an tu mat".\nRoet gantañ e-unan pe gant e niz Napoleon III :\nNapoléonville, un anv roet da Bondivi gant ar melestradurezh gall dindan Napoleon Iañ ha Napoleon III\nur gêriadenn eo ivez e Louiziana\nadanvet oa Mirdi al Louvre "Mirdi Napoléon" e 1803\nSaint Napoléon a oa Gouel broadel Bro-C'hall da vare Napoleon Iañ ha Napoleon III\nîle Bonaparte a oa anv ar Reünion e-pad ren Napoleon Iañ\nNapoleon, ur pezh moneiz aour gall\nRoet goude e varv :\nDiazezadur Napoléon, ur gevredigezh c'hall disklêriet a dalvoudegezh foran e 1986\nNapoléon, ur gomedienn war gan gant Serge Lama\nmeur a film ha lestr zo bet anvet Napoléon\nBuonaparte el lennegezhAozañ\nBrezel ha Peoc'h gant Leo Tolstoy\nLes Misérables gant Victor Hugo, el levrenn II\nNapoleon eo anv ar pemoc'h e Kêr al loened gant George Orwell\nbonapartouriezh, ul luskad politikel e Bro-C'hall\n↑ Gweladenn Hitler e Pariz, pennad-skrid gant Le Parisien, 13 a viz Gwengolo 2014.\n↑ « Le saviez-vous ? En 1940, Hitler a fait rapatrier les restes du fils de Napoléon aux Invalides », abadenn skingomz Au coeur de l'Histoire, Europe 1, 4 a viz Even 2020.\n↑ abadenn skingomz Rendez-vous avec X : « La Centrafrique ou la Françafrique? (1/2) », France Inter, 1añ a viz Kerzu 2007.\nAdtapet diwar « https://br.wikipedia.org/w/index.php?title=Napoleon_Iañ&oldid=1911478 »\nDernière modification le 22 Gwe 2021, à 19:30\nKemmoù diwezhañ degaset d'ar bajenn-mañ d'an 22 Gwe 2021, da 19:30.


Stumm eus an 21 Mae 2005 da 11:30\n577 okted lamet , 16 vloaz zo\nlaked an heni komprenabl nemetoñ ga' reizhadennoù ouspenn\nStumm eus an 21 Mae 2005 da 10:26 (kemmañ)\nStumm eus an 21 Mae 2005 da 11:30 (kemmañ) (dizober)\n(laked an heni komprenabl nemetoñ ga' reizhadennoù ouspenn)\nUr '''biotop''' a so un dachenn gant kondissionoù añvironmantal (fisik) uniform, oh reiñ habitat(pe habitachoù) d'ur rummad [[plant]] ha [[loen]]ed bennaked. Komprened er mod-se, "biotop" ha "[[ekosistem]]" a vefe heñvel-rik o ster. Memes-tra e kaver ekolojisted-so hag a dermen ster ar ger "biotop", da g'holoiñ fakteurioùfaktorioù añvironmantal fisik hepkén ; setu e sinifife dre vras : ''habitat ur gumunïezh-organismoù bennaked''. Setu un espess so ur serten habitat ewiti, med ar rummad-espessoù o partajiñ un ekosistem gant an espess-se, a bartaj neuse ur ''biotop''. Memes-mod e-gis emà un habitat ar lec'h mà kaver ur serten espess ennañennoñ, e vo ur biotop ar lec'h mà kaver ur serten [[kumunïezh biolojik]] (pe biocenosbiosenos) ennañennoñ. ▼\nBà studi an [[ekoloji]] so hano deus '''biotop''' ewid un teskad elfennoù hag a arouez ur milieu fisik-ha-chimik termened hag ingal lec'h so bleuñvoù ha lonedoù difer (ar [[biosenos]]). Asam's g'ar biosenos 'h a ar biotop d'ober un [[ekosistem]] arouezied hag a stenn d'ur [[klimaks|c'hlimaks]] ewid ur mare. Cheñch a ray g'an [[hin]], e-serr manifestiñ un implij newez deus ar biotop newez. A'mo'-se e hell ar vuhez hirbadoud en un doare bew-bewidig, med diwar-goust ar stabilded demografeg ha [[biodiversite]] loned pe strud.\n==Ster all (troëd deus ar saosneg)==\n▲Ur '''biotop''' a so un dachenn gant kondissionoù añvironmantal (fisik) uniform, oh reiñ habitat(pe habitachoù) d'ur rummad [[plant]] ha [[loen]]ed bennaked. Komprened er mod-se, "biotop" ha "[[ekosistem]]" a vefe heñvel-rik o ster. Memes-tra e kaver ekolojisted-so hag a dermen ster ar ger "biotop", da g'holoiñ fakteurioù añvironmantal fisik hepkén ; setu e sinifife dre vras : ''habitat ur gumunïezh-organismoù bennaked''. Setu un espess so ur serten habitat ewiti, med ar rummad-espessoù o partajiñ un ekosistem gant an espess-se, a bartaj neuse ur ''biotop''. Memes-mod e-gis emà un habitat ar lec'h mà kaver ur serten espess ennañ, e vo ur biotop ar lec'h mà kaver ur serten [[kumunïezh biolojik]] (pe biocenos) ennañ.\nAr ger "biotop" a so implijed iwe gant an dud oh sevel pesked-aquarium, da zeskrivañ un doare da renkañ un [[aquarium]] a-benn simuliñdrevesañ habitat naturel pesked so. Da gompren : reproduiñ kondissionoù hag espessoù (kenkoulous pesked ha plant) a-benn represantiñ ur serten biotop gwirion.\nAdtapet diwar « https://br.wikipedia.org/wiki/Dibar:MobileDiff/3198 »


ankouaet - Wikeriadur\nSavet diwar ankoua-, pennrann ar verb ankouaat, hag an dibenn-ger -et\nankouaet /Distagadur ?/\nAnv-gwan-verb ar verb ankouaat\nBilzig n'an nevoa ket ankouaet devez ar barner, [...]. — (Fañch al Lae, Bilzig, Kemper, 1925, p. 62.)\nAr gornandoned a zo arru ankouaet e bro Dreger. — (Erwan Berthou, En bro Dreger a-dreuz parkoù, Mouladurioù Hor Yezh, 1985, p. 27.)\nN'en devoa ket ankouaet, avat, ar pezh en devoa desket en e yaouankiz. — (Anatol ar Braz, lakaet e brezhoneg gant Erwan ar Moal, Mojenn an Ankou, Mouladurioù Hor Yezh, 1986, p. 33.)\nMa c'heusteurenn, ankouaet-lip war an tan abaoe tri c'hardeur, a oa aet da ludu du. Kofig moan a rafen ! — (Mich Beyer, Seizh Devezh Warn-ugent, An Alarc'h Embannadurioù, 2006, p. 55.)\nHag int da souchañ en deñvalijenn, ankouaet ganto e oant diwelus, ha da sellout ouzh trolinennoù daou zen o tifretañ, war-hed un dek kammed dirazo. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 248.)\nEchu ar pardon, ankouaet ar sant\ngalleg : oublié (fr)\nAdtapet diwar « https://br.wiktionary.org/w/index.php?title=ankouaet&oldid=265875 »